Dratappen på en brus- eller ølboks. Varianten på bildet ble vanlig fra 1980-tallet.
**Dratapp**, også kalt **åpner**, **boksring**, **knekkjekk**, **metallhempe** eller **tab**, er åpningsmekanismen på en drikkeboks normalt av aluminium. Betegnelsen er direkte oversatt fra det engelske *pull tab*. Dratapper i litt forskjellige utførelser ble tatt i bruk på 1960-tallet. Den såkalte *stay tab* der ringhåndtaket og det vesle lokkbiten blir stående i boksen, ble vanlig på 1980-tallet.

I Norge er det flere organisasjoner, enkeltpersoner, grupper og bedrifter som samler inn dratappene og sender dem til Asia, hvor de kan bli omgjort til rullestoler og proteser til fattige. Dette er ikke en særlig effektiv måte å drive veldedighet på, siden skrap-aluminium har en pris rundt 10 kr pr kilo, og man trenger ca 2500 ringer for å få en kilo. Det kostet i 2018 876 kr å sende en pakke på 10 kg med posten til Thailand.

I 1987 samlet McDonald’s inn dratapper, der metallverdien gikk til veldedighet, mens formålet var først og fremst å samle inn dratappene. I Australia samler Rotary inn dratapper som resirkuleres lokalt, men der inntektene går til proteser i Thailand, Malaysia, Laos og Kambodsja. Drammens Ølets Venner, - er en av organisasjonene som har organisert innsamling av disse, - men kaller dem enten for åpnerringer, - eller åpner-ringer.

NRK utgav i april 2019 radiodokumentaren «Boksringenes herre» som redegjorde for hvordan dr. Therdchai Jivacate i Chiang Mai på 90-tallet laget proteser av plasten fra yoghurtbegre og aluminium fra boksringer. Målet var å bruke billige lokale materialer, og prosjektet ble en suksess som ble omtalt blant annet på Discovery Channel. Det viste seg etter hvert at aluminiumen var for dårlig over tid slik at protesene gikk i stykker, og prosjektet gikk derfor bort fra å bruke dratapper.

* Dratapp fra 1970-tallet. Moderne varianter løsner ikke fra boksen, men blir stående fastDratapp fra 1970-tallet. Moderne varianter løsner ikke fra boksen, men blir stående fast
* En samling dratapper fra drikkebokser av aluminium  Foto: 2005En samling dratapper fra drikkebokser av aluminium  Foto: 2005
* Brusboks med dratapp som blir stående etter at boksen er åpnet   Foto: 2005Brusboks med dratapp som blir stående etter at boksen er åpnet  Foto: 2005
* Åpning av en drikkeboksÅpning av en drikkeboks

Referanser
----------

1. ↑  Samler inn metall-hemper til fattige i Thailand VG
2. ↑  The Prostheses Foundation. «Aluminum Donation». The Prostheses Foundation. Arkivert fra originalen 21. april 2017. Besøkt 18.04.2017. «If you are willing to donate aluminum, please contact and deliver your donations to participating venues below. 1. "The Prostheses Foundation" -Chiang Mai Office: 199 Moo 4, Don Kaew, Mae Rim, Chiang Mai 50180 THAILAND -Bangkok office:693 Bamrungmuang road, Pubplachai, Pomprab Sattrupai Bangkok 10100 THAILAND 2. "Bangkok Can Manufacturing Co.Ltd" 1, 13 Soi Rangsit – Nakornnayok 46, T. Prachatipat, Thanyaburi, Patumthani 12130 Tel: 02-5330277»
3. ↑  Folk fra hele Norge vil samle inn boksringer
4. 1 2  «Rings for limbs - facts». Arkivert fra originalen 3. september 2018. Besøkt 3. september 2018.
5. ↑  Urban myths
6. ↑  «Prisutvikling». Arkivert fra originalen 3. september 2018. Besøkt 3. september 2018.
7. ↑  Innsamling av ringar på aluminiumsboksar - vandrehistorie eller god gjerning?[*død lenke*]
8. ↑
9. ↑
10. ↑
11. ↑  «NRK: *Boksringenes herre*». Arkivert fra originalen 2. mai 2019. Besøkt 2. mai 2019.